15. (a) Go tsamayatsamaya ga ga Aberame go ka tswa go ne go kaya eng? (b) Aberame o tlhometse malapa a Bakeresete sekao sefe gompieno? Gompieno batsadi ba le bantsi ga ba itse gore ba ka bontsha bana ba bone lorato jang. Bangwe ba ile ba golela mo malapeng a a se nang lorato mme ba ka tswa ba sa lemoge gore botshelo bo ka nna monate le go feta e bile bo ka itumedisa thata mo lelapeng fa batho ba ikutlwa ba ratiwa e bile ba bontsha ba bangwe lorato. Go bonala go ne go ntse jalo ka Tohru. Fa a ntse a gola, rraagwe o ne a nna a tshwaregile kwa tirong mme o ne a fitlha kwa gae bosigo thata. O ne a bua le Tohru sewelo fela, mme fa a bua le ene, o ne a mo omanya. Mmaagwe Tohru le ene o ne a na le tiro ya letsatsi lotlhe mme o ne a sa iphe nako e ntsi ya go nna le ene. Thelebishene e ne e le yone motlhokomedi wa ga Tohru. Go ne go se na ope yo o akgolang yo mongwe mo lelapeng le fa e le yo o buisanang le yo mongwe.